RAČUNOVODSKI IZKAZI EVROPSKEGA RAČUNSKEGA SODIŠČA ZA PRORAČUNSKO LETO 2012

2013/C 288/01

KAZALO

Potrditev računovodskih izkazov Evropskega računskega sodišča za leto 2012

Revizijsko poročilo

Računovodski izkazi in pojasnila

Bilanca stanja na dan 31. decembra 2012

Izkaz poslovnega izida za leto, ki se je končalo 31. decembra 2012

Izkaz denarnih tokov za leto, ki se je končalo 31. decembra 2012

Izkaz sprememb čistih sredstev za leto, ki se je končalo 31. decembra 2012

Računovodske usmeritve in pojasnila k računovodskim izkazom

Informacije o proračunu za proračunsko leto 2012

Poročilo z zagotovilom neodvisnega revizorja

Potrditev računovodskih izkazov Evropskega računskega sodišča za leto 2012

Letni računovodski izkazi Evropskega računskega sodišča za leto 2012 so bili pripravljeni v skladu s finančno uredbo, ki se uporablja za splošni proračun Evropske unije, in računovodskimi pravili, ki jih je sprejel glavni računovodja Evropske komisije in jih morajo uporabljati vse institucije, agencije in skupna podjetja.

Potrjujem svojo odgovornost za pripravo in predstavitev letnih računovodskih izkazov Evropskega računskega sodišča v skladu s členom 68 finančne uredbe.

Od odredbodajalca, ki je dokazal svojo zanesljivost, sem dobil vse podatke, potrebne za pripravo izkazov, ki prikazujejo sredstva in obveznosti Evropskega računskega sodišča in izvrševanje njegovega proračuna.

Potrjujem, da sem na podlagi teh podatkov in preverjanj, ki so bila po mojem mnenju potrebna za potrditev izkazov, dobil razumno zagotovilo, da ti izkazi v vseh pomembnih pogledih pošteno predstavljajo finančno stanje, uspešnost poslovanja in denarne tokove Evropskega računskega sodišča.

Menimo, da so računovodski izkazi resničen in pošten prikaz finančnega stanja Evropskega računskega sodišča na dan 31. decembra 2012 ter njegovega poslovnega izida in denarnih tokov za tedaj končano leto v skladu z določbami Uredbe Sveta (ES, Euratom) št. 966/2012 z dne 25. oktobra 2012 o finančnih pravilih, ki se uporabljajo za splošni proračun Unije in z Delegirano uredbo Komisije (EU) št. 1268/2012 z dne 29. oktobra 2012 o pravilih uporabe finančne uredbe.

Menimo, da so pridobljeni revizijski dokazi zadostna in ustrezna podlaga za naše revizijsko mnenje.

Revizija vključuje izvajanje postopkov za pridobitev revizijskih dokazov o zneskih in razkritjih v računovodskih izkazih. Izbrani postopki so odvisni od presoje „Réviseur d’entreprises agréé“ in vključujejo tudi ocenjevanje tveganj pomembne napačne navedbe v računovodskih izkazih zaradi goljufije ali napake. „Réviseur d’entreprises agréé“ pri ocenjevanju tveganja upošteva notranjo kontrolo, ki jo revidiranec izvaja pri pripravi in pošteni predstavitvi računovodskih izkazov, da bi določil okoliščinam ustrezne revizijske postopke, ne pa da bi izrazil mnenje o uspešnosti te notranje kontrole. Revizija vključuje tudi ovrednotenje ustreznosti uporabljenih računovodskih usmeritev in utemeljenosti računovodskih ocen poslovodstva ter ovrednotenje celotne predstavitve računovodskih izkazov.

Poslovodstvo je odgovorno za pripravo in pošteno predstavitev teh računovodskih izkazov v skladu z Uredbo Sveta (ES, Euratom) št. 966/2012 z dne 25. oktobra 2012 o finančnih pravilih, ki se uporabljajo za splošni proračun Unije in Delegirano uredbo Komisije (EU) št. 1268/2012 z dne 29. oktobra 2012 o pravilih uporabe finančne uredbe, ter za takšno notranjo kontrolo, kot se poslovodstvu zdi potrebna za pripravo računovodskih izkazov, ki ne vsebujejo pomembnih napačnih navedb zaradi goljufije ali napake.

Revidirali smo priložene računovodske izkaze Evropskega računskega sodišča, ki se začnejo na 4. in končajo na 16. strani ter vsebujejo bilanco stanja na dan 31. decembra 2012, izkaz poslovnega izida, izkaz denarnih tokov in izkaz sprememb čistih sredstev za leto, ki se je takrat končalo, ter povzetek pomembnih računovodskih usmeritev in druga pojasnila.

RAČUNOVODSKI IZKAZI IN POJASNILA

Bilanca stanja na dan 31. decembra 2012

(v EUR) Pojasnilo 31. december 2012 31. december 2011 Nekratkoročna sredstva Neopredmetena sredstva 3.1 2 271 343 799 634 Opredmetena osnovna sredstva 3.2 95 437 237 55 724 407 Dolgoročne terjatve 25 25 97 708 605 56 524 066 Gibljiva sredstva Kratkoročne terjatve 3.3 1 587 108 423 944 Denar in denarni ustrezniki 3.4 23 625 043 48 109 130 25 212 151 48 533 074 Sredstva skupaj 122 920 756 105 057 140 Nekratkoročne obveznosti Zaslužki zaposlencev 3.5 58 935 308 53 664 443 Druge dolgoročne obveznosti 3.6 175 000 175 000 59 110 308 53 839 443 Kratkoročne obveznosti Kratkoročne rezervacije 3.7 3 066 916 898 000 Obveznosti 3.8 23 702 306 10 858 973 26 769 222 11 756 973 Obveznosti skupaj 85 879 530 65 596 416 Čista sredstva 37 041 227 39 460 724 Bilančni presežek / primanjkljaj 39 460 724 33 044 880 Poslovni izid leta (2 419 498) 6 415 844 Čista sredstva 37 041 226 39 460 724

Priložena pojasnila so sestavni del teh računovodskih izkazov.

Izkaz poslovnega izida za leto, ki se je končalo 31. decembra 2012

(v EUR) Pojasnilo 2012 2011 Sredstva, ki jih Komisija nakaže drugim institucijam 4.1 117 795 049 115 620 434 Prihodki iz upravnega poslovanja 4.2 19 304 343 19 079 500 Drugi prihodki iz poslovanja 4.3 45 439 38 707 Prihodki iz poslovanja skupaj 137 144 831 134 738 641 Odhodki za zaposlene 4.5 (103 441 065) (99 838 855) Odhodki v zvezi s sredstvi 3.1, 3.2 in 4.6 (3 351 126) (2 894 307) Drugi upravni odhodki 4.7 (23 543 939) (22 109 488) Stroški poslovanja 4.8 (18 586) (52 733) Odhodki iz poslovanja skupaj (130 354 716) (124 895 383) Presežek/(primanjkljaj) iz poslovanja 6 790 116 9 843 258 Finančni prihodki 4.9 59 336 380 229 Finančni odhodki 4.10 (20 025) (20 025) Spremembe pokojnin (– odhodek, + prihodek) 3.5 in 4.11 (9 248 924) (3 787 618) Presežek/(primanjkljaj) iz dejavnosti, ki niso povezane s poslovanjem (9 209 613) (3 427 414) Poslovni izid leta (2 419 498) 6 415 844

Priložena pojasnila so sestavni del teh računovodskih izkazov.

Izkaz denarnih tokov za leto, ki se je končalo 31. decembra 2012

(v EUR) 2012 2011 Poslovni izid leta (2 419 498) 6 415 844 Poslovanje – prilagoditve Amortizacija 209 828 244 685 Amortizacija 3 139 253 2 646 567 Povečanje/(zmanjšanje) rezervacij za tveganja in stroške 2 168 917 898 000 (Povečanje)/zmanjšanje kratkoročnih terjatev (1 164 040) 99 583 (Povečanje)/zmanjšanje terjatev do subjektov EU 876 7 712 Povečanje/(zmanjšanje) obveznosti 12 852 333 3 176 197 Povečanje/(zmanjšanje) obveznosti do subjektov EU (9 000) 22 218 Čisti denarni tok iz poslovanja 14 778 669 13 510 806 Denarni tokovi iz naložbenih dejavnosti Nakup opredmetenih in neopredmetenih osnovnih sredstev (–) (44 535 664) (21 019 575) Prihodki od opredmetenih in neopredmetenih osnovnih sredstev (+) 2 043 3 055 Čisti denarni tok iz naložbenih dejavnosti (44 533 621) (21 016 520) Povečanje/(zmanjšanje) zaslužkov zaposlencev 5 270 865 347 058 Čisto povečanje/(zmanjšanje) denarja in denarnih ustreznikov (24 484 087) (7 158 656) Denar in denarni ustrezniki na začetku leta 48 109 130 55 267 786 Denar in denarni ustrezniki na koncu leta 23 625 043 48 109 130

Priložena pojasnila so sestavni del teh računovodskih izkazov.

Izkaz sprememb čistih sredstev za leto, ki se je končalo 31. decembra 2012

(v EUR) Čista sredstva 2012 2011 Saldo na začetku leta 39 460 724 33 044 880 Poslovni izid leta (2 419 498) 6 415 844 Saldo na koncu leta 37 041 226 39 460 724

Priložena pojasnila so sestavni del teh računovodskih izkazov.

Računovodske usmeritve in pojasnila k računovodskim izkazom

1. Splošno

Evropsko računsko sodišče (v nadaljnjem besedilu: Sodišče), ki ima sedež v Luxembourgu, je bilo ustanovljeno z Bruseljsko pogodbo z dne 22. julija 1975 in je začelo delovati kot zunanji revizijski organ Unije oktobra 1977.

Poslanstvo Evropskega računskega sodišča

Sodišče je institucija EU, ki je bila s Pogodbo ustanovljena za revidiranje njenih financ. Kot zunanji revizor EU prispeva k izboljševanju njenega finančnega poslovodenja in deluje kot neodvisni varuh finančnih interesov njenih državljanov.

Sodišče izvaja revizijske storitve, s katerimi ocenjuje zbiranje in porabo finančnih sredstev EU. Preverja, ali so finančne transakcije pravilno evidentirane in razkrite, zakonito in pravilno izvršene ter upravljane tako, da so zagotovljene gospodarnost, učinkovitost in uspešnost. Sodišče sporoča rezultate svojih revizij v jasnih, relevantnih in objektivnih poročilih. Daje tudi mnenja o vprašanjih finančnega poslovodenja.

Sodišče spodbuja odgovornost in preglednost ter Evropskemu parlamentu in Svetu pomaga pri nadziranju izvrševanja proračuna EU, zlasti pri postopku podelitve razrešnice. Sodišče je odločeno biti učinkovita organizacija na čelu razvoja na področju revizije javnih financ in javne uprave.

Proračunsko leto Sodišča traja od 1. januarja do 31. decembra.

2. Pravna podlaga in računovodska pravila

2.1 Podlaga za predstavitev

Računovodski izkazi Sodišča so pripravljeni v skladu z določbami Uredbe Sveta (ES, Euratom) št. 966/2012 z dne 25. oktobra 2012 o finančnih pravilih, ki se uporabljajo za splošni proračun Unije, in z Delegirano uredbo Komisije (EU) št. 1268/2012 z dne 29. oktobra 2012 o pravilih uporabe finančne uredbe.

2.2 Računovodska načela

V skladu s členom 144 finančne uredbe računovodski izkazi prikazujejo informacije, tudi informacije o računovodskih usmeritvah, na način, ki zagotavlja, da so ustrezne, zanesljive, primerljive in razumljive. Proračunsko računovodstvo upošteva proračunska načela iz finančne uredbe. Izkazi so resničen in pošten prikaz proračunskih prihodkov in odhodkov.

Računovodski izkazi so pripravljeni v skladu z računovodskimi pravili Evropske unije (računovodska pravila EU), ki temeljijo na mednarodno sprejetih računovodskih standardih za javni sektor. Ta računovodska pravila sprejme glavni računovodja Komisije po posvetovanju z drugimi institucijami.

2.3 Vrednotenje stanj in transakcij v tujih valutah

Transakcije v tujih valutah se preračunavajo v EUR po menjalnem tečaju, veljavnem na dan transakcije.

Pozitivne in negativne tečajne razlike zaradi obračuna transakcij v tujih valutah in preračunavanja denarnih sredstev in obveznosti, izraženih v tujih valutah, po deviznih tečajih ob koncu leta, se pripoznajo v izkazu poslovnega izida.

Stanja denarnih sredstev in obveznosti ob koncu leta v tujih valutah se preračunajo v EUR po deviznih tečajih, veljavnih 31. decembra.

2.4 Neopredmetena sredstva

Pridobljene licence za računalniško programsko opremo so navedene po nabavni ceni, zmanjšani za znesek kumulativne amortizacije in izgub zaradi oslabitve. Sredstva se amortizirajo po metodi enakomernega časovnega amortiziranja v štirih letih. Interno razvita neopredmetena sredstva se kapitalizirajo, ko so izpolnjena ustrezna merila iz računovodskih pravil EU. Stroški, ki se lahko kapitalizirajo, vključujejo vse stroške, ki jih je mogoče neposredno pripisati ustvarjanju, izdelavi in pripravi sredstva, da se ga lahko uporablja tako, kot je poslovodstvo nameravalo. Stroški v zvezi z raziskavami, nekapitalizirani stroški razvoja in stroški vzdrževanja so pripoznani kot stroški ob nastanku.

2.5 Opredmetena osnovna sredstva

Vsa opredmetena osnovna sredstva so navedena po nabavni vrednosti, zmanjšani za znesek kumulativne amortizacije in izgub zaradi oslabitve. Nabavno vrednost sestavljajo stroški, ki jih je mogoče neposredno pripisati pridobitvi ali izgradnji sredstva.

Kasnejši stroški so vključeni v knjigovodsko vrednost sredstva ali pripoznani kot posebno sredstvo, samo če je verjetno, da bodo prihodnje gospodarske koristi ali storitvena zmožnost sredstva pritekale v Sodišče, in če je mogoče zanesljivo izmeriti njihovo vrednost. Stroški popravil in vzdrževanja se obračunajo v izkazu poslovnega izida za proračunsko obdobje, v katerem se pojavijo. Ker si Sodišče za financiranje pridobitve opredmetenih osnovnih sredstev ne izposoja denarja, v zvezi s tem nima stroškov izposojanja.

Za zemljišča in umetniška dela se amortizacija ne obračunava, ker velja, da imajo neomejeno dobo koristnosti. Amortizacija za sredstva v izgradnji se ne obračunava, ker še niso na voljo za uporabo. Amortizacija za druga sredstva se izračuna po metodi enakomernega časovnega amortiziranja tako, da se njihovi stroški pripišejo njihovi preostali vrednosti v ocenjeni dobi koristnosti, in sicer:

Zgradbe 25 let ali pričakovana doba koristnosti Opredmetena osnovna sredstva 4, 8 let Pohištvo in vozni park 4, 8, 10 let Računalniška strojna oprema 4 leta Oprema v zakupljenih zgradbah trajanje najema Vgrajena in druga oprema 4, 6, 8 let

2.6 Zaslužki zaposlencev

Zaslužki zaposlencev so prihodnje pokojninske pravice članov Sodišča. V skladu s členom 19 Uredbe Sveta (ES, Euratom, ESPJ) št. 2290/77 z dne 18. oktobra 1977 o določanju prejemkov članov Računskega Sodišča (1) se prejemki, predvideni v tem pokojninskem sistemu, vnesejo v proračun Unije, države članice pa solidarno jamčijo za njihovo izplačilo.

Obveznost za ta prihodnja izplačila pokojnin se obračuna in razkrije v skladu z računovodskim pravilom EU št. 12 „Zaslužki zaposlencev“. Metodologija za izračun obveznosti upošteva značilnosti pokojninskega sistema, opredeljene v računovodskem pravilu MRSJS 25.

MRSJS 25 določa, da je treba stroške za pozaposlitvene zaslužke oceniti v sedanjosti (tj. ko član pridobiva svoje pokojninske pravice). Aktuarska obveznost se določa sproti ob upoštevanju zaslužkov, obljubljenih med delovno dobo, in predvidljivih povečanj plač. Metoda aktuarskega vrednotenja, ki se uporablja za izračun obveznosti, je „metoda predvidene pomembnosti enot“.

Obveznost se zmanjša za ocenjeni znesek davkov, ki bodo obračunani za prihodnja izplačila pokojnin, saj se ti davki vračajo v proračun EU kot prihodek.

Obveznost za pokojnine se vsako leto ponovno izračuna na datum poročanja. V izkazu poslovnega izida izdatke za pokojnine za posamezno leto sestavljajo med letom izplačane pokojnine in popravek obveznosti za pokojnine ob koncu leta, in sicer oba zneska brez davka. Aktuarski dobički in izgube se pripoznajo v izkazu poslovnega izida.

V zvezi z morebitnimi „sredstvi programa“ Sodišče trenutno nima nobenih sredstev, namenjenih za financiranje obveznosti za pokojnine.

2.7 Rezervacije

Rezervacije se pripoznajo, če ima Sodišče sedanjo pravno ali posredno obvezo do tretjih oseb, ki je posledica preteklega dogodka, če je zelo verjetno, da bo za poravnavo obveze potreben odtok sredstev, in če je mogoče zanesljivo oceniti znesek obveze. Rezervacije se ne pripoznajo za prihodnje izgube iz poslovanja. Znesek rezervacij je najboljša ocena odhodkov, ki bodo po pričakovanju potrebni za poravnavo sedanje obveze na datum poročanja.

2.8 Pripoznavanje odhodkov

V skladu z računovodskimi pravili Evropske unije so transakcije in dogodki v računovodskih izkazih pripoznani za obdobje, na katero se nanašajo. Ob koncu obračunskega obdobja se vnaprej vračunani odhodki pripoznajo na podlagi ocenjenega zneska obveznosti prenosa za to obdobje. Vnaprej vračunani odhodki se izračunajo v skladu s podrobnimi operativnimi in praktičnimi smernicami, katerih cilj je zagotoviti, da računovodski izkazi odražajo resničen in pošten prikaz.

3. Pojasnila k bilanci stanja

NEKRATKOROČNA SREDSTVA

3.1 Neopredmetena sredstva

Leta 2012 so bila gibanja neopredmetenih sredstev naslednja:

(v EUR) Bruto knjigovodske vrednosti 1. januarja 2012 Povečanja Bruto knjigovodske vrednosti 31. decembra 2012 Akumulirana amortizacija in oslabitve 31. decembra 2012 Čiste knjigovodske vrednosti 31. decembra 2012 Računalniška programska oprema 1 280 384 122 962 1 403 346 (1 066 430) 336 916 Neopredmetena sredstva v izgradnji 375 852 1 558 575 1 934 427 1 934 427 Skupaj 1 656 236 1 681 537 3 337 773 (1 066 430) 2 271 343

V letu 2012 niso bili pripoznani nobeni stroški v zvezi z raziskavami.

3.2 Opredmetena osnovna sredstva

Leta 2012 so bila gibanja opredmetenih osnovnih sredstev naslednja:

(v EUR) Bruto knjigovodske vrednosti 1. januarja 2012 Povečanja Odtujitve Prerazporeditev Bruto knjigovodske vrednosti 31. decembra 2012 Akumulirana amortizacija in oslabitve 31. decembra 2012 Čiste knjigovodske vrednosti 31. decembra 2012 Zemljišče 776 631 776 631 776 631 Zgradbe 58 014 262 42 377 64 803 349 122 859 988 (32 625 657) 90 234 331 Naprave in oprema 301 916 371 089 (20 158) 652 847 (205 087) 447 760 Računalniška strojna oprema 4 334 320 660 234 (263 787) 4 730 767 (3 759 898) 970 869 Pohištvo in vozila 2 083 118 2 386 015 (22 607) 4 446 526 (1 503 520) 2 943 006 Vgrajena in druga oprema 1 879 098 27 301 (14 571) 1 891 828 (1 831 287) 60 541 Opredmetena sredstva v izgradnji 25 440 337 39 367 111 — (64 803 349) 4 099 4 099 Skupaj 92 829 682 42 854 127 (321 123) — 135 362 686 (39 925 449) 95 437 237

Objekt K3 se je začel uporabljati 15. novembra 2012 in je bil na ta dan prenesen s postavke „sredstva v izgradnji“ na postavko „zgradbe“ (gleij točko 5.3).

GIBLJIVA SREDSTVA

3.3 Kratkoročne terjatve

(v EUR) 31. december 2012 31. december 2011 Kratkoročne terjatve, predvsem iz naslova prenosa nacionalnih pokojninskih pravic zaposlenih 2 030 4 222 Druge terjatve, predvsem iz naslova predujmov za plače in službena potovanja 200 942 127 949 Odloženi stroški za najemnine za stavbe in pogodbe za IT 1 382 757 289 518 Terjatve do subjektov EU 1 379 2 255 Skupaj 1 587 108 423 944

3.4 Denar in denarni ustrezniki

(v EUR) 31. december 2012 31. december 2011 Gotovina v blagajni 1 000 1 000 Bančni transakcijski račun 2 627 191 1 113 170 Fiduciarni račun 20 996 852 46 994 960 Skupaj 23 625 043 48 109 130

Evropsko računsko sodišče je 27. januarja 2010 pri banki „Banque et caisse d’épargne de l’État, Luxembourg“ odprlo fiduciarni račun. Ta fiduciarni račun mu omogoča upravljanje proračuna, ki mu ga je odobril proračunski organ za gradnjo objekta K3 (glej točko 5.3).

Sodišče fiduciarni račun uporablja samo pod pogoji, ki so razkriti v pogodbi z banko „Banque et caisse d’épargne de l’État, Luxembourg“.

Plačila s tega fiduciarnega računa se nakazujejo samo na poslovni bančni račun konzorcija, ki vodi projekt. Ta poslovni račun uporablja samo vodja projekta za plačevanje računov gradbenih podjetij.

NEKRATKOROČNE OBVEZNOSTI

3.5 Zaslužki zaposlencev

Obveznost izračunava Eurostat, ki mu pri uporabi metodologije in opredelitvi ustreznih aktuarskih predpostavk pomaga ustrezno kvalificiran neodvisen strokovnjak.

Obveznosti za izplačila pokojnin v prihodnosti ne vključujejo davkov, ki bodo povrnjeni pri izplačilih bodočih pokojnin (glej tudi 2.6).

(v EUR) 31. december 2012 31. december 2011 Bruto znesek 72 804 580 66 526 128 Davčna stopnja (%) (2) 19,05 % 19,33 % Davki 13 869 273 12 861 685 Znesek brez davkov 58 935 308 53 664 443 Sprememba neto obveznosti iz naslova pokojnin članov 5 270 865 347 058

Pokojninski načrt za člane je program z določenimi zaslužki. Določeni zaslužki so v tem primeru:

— prehodno nadomestilo (ki se izplačuje tri leta po koncu mandata),

— starostna pokojnina,

— invalidska pokojnina in invalidnina,

— družinska pokojnina (ki se plačuje po članovi smrti ne glede na to, ali umre pred upokojitvijo ali po njej).

Kategorije upravičencev, za katere je treba izračunati obveznost, so:

— aktivni člani,

— neaktivni člani, ki prejemajo prehodno nadomestilo,

— neaktivni člani po prehodnem obdobju (odložena pokojnina),

— upokojeni člani,

— trajni invalidi,

— začasno nesposobni za delo,

— preživeli zakonci,

— sirote.

Pri oceni obveznosti za pokojnine je treba upoštevati ekonomske in demografske spremenljivke. Najpomembnejše aktuarske predpostavke so:

Aktuarska predpostavka 31. december 2011 31. december 2012 Povprečna starostna razlika med poročenimi moškimi in ženskami 3 leta 3 leta Verjetnost, da so poročeni, za moške Stan na datum ocene Stan na datum ocene Verjetnost, da so poročene, za ženske Stan na datum ocene Stan na datum ocene Zakonski stan Stan na datum ocene Stan na datum ocene Koeficient za pokojnine za sirote in ločene zakonce 0 % 0 % Pričakovana upokojitvena starost 65 65 Pričakovana stopnja inflacije med trajanjem sheme 1,6 % 1,7 % Nominalna diskontna stopnja 4,6 % 3,3 % Realna diskontna stopnja 3,0 % 1,6 % Splošna rast plač 0,0 % 0,0 % Splošna revalorizacija pokojnin 0,0 % 0,0 % Povečanje posameznih plač Nič (razen ob novih zaposlitvah) Nič (razen ob novih zaposlitvah) Tablica umrljivosti za zdrave ljudi ICSLT za leto 2008 (3) ICSLT za leto 2008 (3) Tablica umrljivosti za invalide Stopnja, ki ustreza 3 leta starejšim zdravim osebam Stopnja, ki ustreza 3 leta starejšim zdravim osebam

3.6 Druge dolgoročne obveznosti

Ob izteku najema objekta K9 v skladu s pogodbo zapade v plačilo znesek v višini 175 000 EUR.

KRATKOROČNE OBVEZNOSTI

3.7 Kratkoročne rezervacije

Komisija je 11. januarja 2012 sklenila pri Sodišču EU vložiti tožbo proti Svetu, ker ni sprejel letne prilagoditve prejemkov zaposlenih pri EU. Na podlagi tega sklepa je bila vknjižena kratkoročna rezervacija za neizplačan znesek v višini 1,7 % izplačila za osebne prejemke brez davkov in odbitkov za pokojnine. Enako velja za prilagoditev plač v letu 2012 v višini 1,7 % za obdobje od julija do decembra 2012.

Druga kratkoročna rezervacija se nanaša na neizplačan znesek iz naslova znižanja pokojninskih prispevkov, ki bo verjetno povrnjen zaposlenim:

— od 1. julija 2011 – znižanje z 11,6 % na 11,0 %,

— od 1. julija 2012 – znižanje z 11,0 % na 10,6 %.

3.8 Obveznosti

(v EUR) 31. december 2012 31. december 2011 Kratkoročne obveznosti 445 830 100 012 Druge obveznosti iz naslova plač in zaposlenih 344 427 478 469 Vnaprej vračunani odhodki 22 864 727 10 224 170 Obveznosti do uskupinjenih subjektov EU, predvsem Evropskega sveta in Parlamenta 47 322 56 322 Skupaj 23 702 306 10 858 973

4. Pojasnila k izkazu poslovnega izida

4.1 „Sredstva, ki jih Komisija nakaže drugim institucijam“: znesek ustreza zahtevkom za sredstva, ki jih Sodišče vsak mesec predloži Komisiji, da si tako zagotovi sredstva na svojem bančnem računu.

4.2 „Prihodki iz upravnega poslovanja“: to postavko večinoma sestavljajo zneski, odšteti od plač članov in zaposlenih za davke in socialne prispevke.

4.3 „Drugi prihodki iz poslovanja“ izhajajo med drugim iz pozitivnih tečajnih razlik.

4.4 Prihodki so bili ustvarjeni z menjalnimi in nemenjalnimi posli, kot sledi: (v EUR) 2012 2011 Prihodki od menjalnih poslov 41 910 12 301 Prihodki od nemenjalnih poslov 137 102 921 134 726 340 Prihodki skupaj 137 144 831 134 738 641

4.5 „Odhodki za zaposlene“ vključujejo plače članov, uradnikov, pogodbenih in začasnih uslužbencev. Prehodna nadomestila za nekdanje člane ter davki na pokojnine in prehodna nadomestila za člane so prav tako del postavke „Gibanje pokojnin“ (glej 4.11).

4.6 „Odhodki v zvezi s sredstvi“ so amortizacija opredmetenih in neopredmetenih sredstev.

4.7 Najpomembnejše postavke „drugih upravnih odhodkov“ so bile: — najemnina za zgradbe in s tem povezani stroški, — IT in telekomunikacije, — stroški za službena potovanja, — storitve čiščenja in varovanja.

4.8 „Stroški poslovanja“ izhajajo med drugim iz negativnih tečajnih razlik.

4.9 „Finančni prihodki“ vsebujejo bančne obresti, zaslužene na transakcijskem in fiduciarnem računu Sodišča.

4.10 „Finančni odhodki“ so bančni stroški za vodenje transakcijskega in fiduciarnega računa Sodišča.

4.11 Postavka „Gibanje pokojnin“ vključuje vse odhodke, povezane s pokojninami članov Sodišča. Ti zajemajo med letom izplačane pokojnine in prehodna nadomestila ter prilagoditve obveznosti, izvršene ob koncu leta, za vsa prihodnja izplačila pokojnin, kar je vzrok za razliko med letoma. (v EUR) 2012 2011 Spremembe neto obveznosti za pokojnine članov 5 270 865 347 058 Izplačane dosmrtne pokojnine 2 590 511 2 506 455 Izplačane družinske pokojnine 350 485 373 724 Izplačana prehodna nadomestila 1 785 937 1 192 009 Izplačane invalidske pokojnine 23 809 71 494 Med letom izplačane pokojnine – vmesni seštevek 4 750 742 4 143 682 Korekcijski koeficient 163 476 121 472 Davki, odšteti od izplačil (936 159) (824 594) Spremembe pokojnin skupaj 9 248 924 3 787 618

5. Druga pomembna razkritja

5.1 Pogojna sredstva

Dobavitelji so v skladu s pogodbenimi obveznostmi zagotovili naslednje bančne garancije:

(v EUR) 31. december 2012 31. december 2011 Potovalna agencija 50 000 50 000 Prenova objekta K1 2 500 2 500 Vodenje projekta izgradnje objekta K3 7 096 680 6 765 339 Zakup voznega parka — 60 000 Zavarovalnica 1 361 — Telekomunikacije 20 000 20 000 Skupaj 7 170 541 6 897 839

5.2 Prevzete obveznosti za prihodnje financiranje

(v EUR) 31. december 2012 31. december 2011 Poslovni zakup za zgradbe 2 579 580 6 336 852 Poslovni zakup sredstev IT, vozil in opreme 1 044 344 862 449 Vmesni seštevek 3 623 924 7 199 301 Obveznosti v breme še neporabljenih odobritev – RAL („Restant à liquider“) – po odbitku vnaprej vračunanih obveznosti za leto 2013 1 385 871 8 258 004 Skupaj 5 009 795 15 457 305

RAL je element proračunskega računovodstva, ki predstavlja vrednost neporavnanih obveznosti. To je razlika med prevzetimi obveznostmi in plačili, ki je posledica časovnega zamika med prevzemom obveznosti in izvršitvijo ustreznega plačila.

5.3 Gradbeni projekti Sodišča

Sodišče se je leta 1988 vselilo v svojo glavno zgradbo (objekt K1) in jo leta 1990 odkupilo skupaj z zemljiščem, na katerem stoji. Leta 1999 je podpisalo okvirni sporazum z državo Luksemburg, s katerim je za 49 let (z možnostjo enkratnega podaljšanja) dobilo pravico do uporabe drugega zemljišča za gradnjo prizidka (objekt K2) v zameno za plačilo 1 EUR. Za drugi prizidek, objekt K3, pa je bilo treba zaradi drugačnega dogovora za izvedbo projekta skleniti nov okvirni sporazum med državo Luksemburg in Sodiščem, ki je bil podpisan 22. februarja 2008.

Država je zemljišči za oba omenjena prizidka (K2 in K3) prodala Sodišču po simbolični ceni 1 EUR.

Če bi Sodišče želelo kdaj prepustiti en ali drug prizidek tretji strani, ki ni organ ali institucija Skupnosti, bo zemljišči vrnilo državi po simbolični ceni 1 EUR, poleg tega pa ima država pravico, da odkupi zgradbo po ceni, ki jo določi neodvisni strokovnjak. Če se država odloči, da te pravice ne izkoristi, bo kupcem zgradbe zagotovila pravico do uporabe zemljišča.

V Luksemburgu se uporabno dovoljenje za poslovne zgradbe izda za 15 let. Po tem roku jih je treba prenoviti zaradi uskladitve z veljavnimi zdravstvenimi, varnostnimi in okoljskimi standardi. Potrebna prenovitvena dela zaradi zagotovitve zdravja in varnosti pri delu so bila izvedena na objektu K1. Dela so zaključena in so bila uradno dokončno prevzeta leta 2010. Objekt K2 se je začel uporabljati novembra 2003, zato je uporabno dovoljenje (autorisation d’exploitation) veljavno do leta 2018.

Gradbena dela na objektu K3 so se začela marca 2010. Prva tranša je znašala 55 milijonov EUR, druga 11 milijonov EUR, tretja za leto 2011 7 milijonov EUR, prvi del četrte tranše v letu 2012 pa 3 milijone EUR. Del te četrte tranše je bil porabljen leta 2012, razlika pa je vključena v postavko “Restant à liquider” (glej odstavek 5.2).

Sodišče je na podlagi javnega razpisa 15. junija 2009 podpisalo pogodbo za izvajanje storitev s konzorcijem, ki je vodja projekta za izgradnjo objekta K3. Vodja projekta je med drugim odgovoren, da v imenu Sodišča zbere ponudbe in podpiše pogodbe z gradbenimi podjetji, nadzira izvedbo del in pred plačilom preveri račune. Potem ko pristojne službe Sodišča potrdijo račune in odobrijo njihovo plačilo, je vodja projekta odgovoren za plačilo gradbenim podjetjem. V skladu s prej omenjenim vodja projekta prevzame finančne obveznosti do gradbenih podjetij. Kot protiutež je v pogodbi med Sodiščem in vodjo projekta določeno, da mora imeti Sodišče v okviru razpoložljivih sredstev v proračunu dovolj sredstev za kritje obveznosti, ki jih ima vodja projekta do gradbenih podjetij. Da bi to zagotovilo, je Sodišče podpisalo fiduciarno pogodbo z lokalno banko, v kateri ima sredstva, ki mu jih je zagotovil proračunski organ. Fiduciarna pogodba obenem varuje finančne interese Unije.

Zgradba K3 se je začela uporabljati 15. novembra 2012.

5.4 Morebitna večja odgovornost pri sodnih sporih (4)

Je ni.

(1) UL L 268, 20.10.1977, str. 1

(2) Zaokroženo.

(3) Tablica umrljivosti za mednarodne javne uslužbence.

(4) Računovodsko pravilo EU št. 10 Rezervacije, pogojne obveznosti in pogojna sredstva